KORONAVIRUSOM u Hrvatskoj, kako je jutros objavljeno, zaraženo je još sedmero ljudi pa je ukupna brojka 56 zaraženih. Do poslijepodne nije zabilježen nijedan novi slučaj.

Jedan od novozaraženih je iz Rijeke, jedan iz Karlovca, jedan iz Siska, a petero je iz Zagreba, među kojima je i liječnik KBC-a Zagreb, koji se vratio iz inozemstva. On je smješten na zagrebačku Kliniku za infektivne bolesti "Dr. Fran Mihaljević".

Ministar Beroš je izvijestio i da su ozdravile četiri osobe. Do sada je na koronavirus testirano preko 800 ljudi, a 8464 hrvatska građana su pod nadzorom.

Razvoj događaja u Hrvatskoj tijekom dana smo pratili iz minute u minutu na Indexu:

23:12 Ravnatelj Hrvatskog zavoda za javno zdravstvo Krunoslav Capak u Dnevniku Nove TV na pitanje mogu li gradovi i županije donositi odluke bez suglasnosti Nacionalnog stožera civilne zaštite, rekao da bi u ovakvim vremenima svi trebali pratiti odluke Nacionalnog stožera. Kazao je kako zasad epidemiološka situacija takva da se kafići ne trebaju zatvarati no da će, ako se ovakva situacija nastavi, to doći na red. ""Zatvaranje kafića mi se čini kao prilično blaga mjera prema onome što nas tek čeka", dodao je. > Opširnije

22:58 Krapinsko-zagorska županija pridružila se nizu županija sa zahtjevima da se zatvore kafići, ali i drugi objekti vezani uz neposredan kontakt ljudi. > Opširnije

21:56 Ministar Darko Horvat predstavio je i prvih 10 mjera iz resora Ministarstva gospodarstva, poduzetništva i obrta, koje će se kao prijedlog naći na sutrašnjoj sjednici vlade. > Opširnije

21:30 Nacionalni stožer civilne zaštite dobit će nove, veće ovlasti, najavio je u večeras premijer Andrej Plenković najavljujući paket od dvadesetak izmjena zakona koje će vlada sa sjednice u utorak poslati u hitnu saborsku proceduru kako bi nizom mjera minimalizirala negativne posljedice epidemije koronavirusa.

"Na stolu su odgode plaćanja poreza i doprinosa, omogućiti likvidnost, reprogramirati kredite... Svi pokazuju veliki sluh za ovu krizu. Mislim da ćemo moći prebroditi ovu krizu bez prevelikih financijskih troškova", rekao je između ostalog Plenković gostujući u Dnevniku Nove TV, dodavši da je na stolu i prijedlog da država da minimalni iznos plaće a poslodavac ostatak, no da se zasad ne razmatra suspenzija režija. > Opširnije

19:59 Nove mjere najavio je i ministar financija Zdravko Marić u emisiji RTL Danas pojasnivši o čemu se točno radi.

"Integralni dio tih mjera je likvidnost. S jedne strane tu su javna davanja - porez na dohodak, porez na dobit i doprinosi. Prema radnoj verziji, a detalje ćemo usuglasiti tijekom dana i noći do sjednice, govorimo o tri mjeseca odgode plaćanja s moguća još dodatna tri mjeseca ekstenzije. S druge strane, tu su kreditne i linije u suradnji s HBOR-om, HNB-om i HUB-om, svi su na neki način usmjereni da se sličan princip usmjeri na kreditne aranžman", rekao je Marić.

Odgoda plaćanja kredita možda će biti moguća i građanima.

"Kredite građana također smo uključili, banke su tu pokazale konstruktivnu suradnju i ja vjerujem da ćemo uspjeti i u tom dijelu nešto postići. Pogotovo u sektorima pogođenim koronavirusom, iako smatram da će malo tko proći neokrznut ovom krizom. Govorimo o razdoblju od oko tri mjeseca", rekao je Marić.

19:56 Ministar rada i mirovinskog sustava Josip Aladrović gostujući u Dnevniku N1 najavio je nove mjere za poslodavce.

"Najveći prioritet je čuvanje domaćih radnih mjesta", kazao je Aladrović te istaknuo kako će se poslodavcima omogućiti financiranje iz državnog proračuna i europskog socijalnog fonda kojim će stimulirati poslodavce da zadržavaju radnu snagu za sufinanciranje troškove plaća.

19:54 Novi slučaj kršenja samoizolacije dogodio se u Vrgorcu. Muškarac je, prema pisanju Dalmacije danas, dva dana šetao po povratku iz Italije, umjesto da je boravio u izolaciji. Ulovila ga je policija. > Opširnije

19:40 Grad Split je Kliničkom bolničkom centru (KBC) uplatio 400.000 kuna iz svoje Proračunske zalihe za sufinanciranje troškova adaptacije i opremanja bolničkih prostora za potrebe izolacije bolesnika zaraženih koronavirusom, priopćeno je u ponedjeljak navečer iz Gradske uprave.

19:35 Navala kupaca na trgovine ne prestaje jer stvaraju zalihe u strahu od ograničenja kretanja i prekida opskrbe zbog epidemije koronavirusa. Prema riječima ministra financija Zdravka Marića, promet je porastao oko 40 posto u odnosu na isto razdoblje prošle godine. Hrvatska je što se opskrbe tiče možda u prednosti u odnosu na neke druge zemlje jer su proizvođači i trgovine ionako čekali turističku sezonu, u kojoj se i tako povećavaju prometi, pa su navikli na oscilacije. No što nas čeka? Evo odgovora

19:10 Prvi potencijalni slučaj zaraze koronavirusom pojavio se na području Virovitičko-podravske županije, a smješten je u izolaciju u virovitičkoj Općoj bolnici, potvrdio je epidemiolog i ravnatelj županijskog Zavoda za javno zdravstvo "Sveti Rok" Miroslav Venus. > Opširnije

19:00 Zadarski stožer civilne zaštite donio je slične mjere koje je predlagao zagrebački, no nije tražio dozvolu Nacionalnog stožera. Ministar zdravstva Vili Beroš na današnjoj konferenciji za medije u Zagrebu istaknuo je da oni u ovom trenutku mjere kakve je izdao Stožer civilne zaštite Zadarske županije ne odobravaju. > Opširnije

18:50 Nela Sršen, hrvatska liječnica koja radi u Italiji, ispričala je kakvo je tamo stanje. Ona kaže da virus u startu nije shvaćen ozbiljno. Ljudi su, kaže, bili ležerni i slale su se krive poruke.

Skeptična je prema tome da će virus nestati kad zatopli. > Opširnije

17:54 Ministar obrane Damir Krstičević pozvao je sve pripadnike Hrvatske vojske da u okolnostima epidemije koronavirusom "odgovornim ponašanjem i osobnim primjerom budu primjer brige o zdravlju te budu spremni pomoći da što prije izađemo iz epidemije".

“Ova vlada čini sve kako bi upravljala krizom nastalom uslijed epidemije koronavirusom, što nije nimalo jednostavno", istaknuo je Krstičević i dodao kako se upravo za ovakve situacije pripremalo kroz sustav domovinske sigurnosti koji se, valja pripomenuti, uopće ne spominje tijekom ove krize iako ga je Krstičević nekada često isticao.

17:50 Božinovića su novinari pitali i kako komentira informacije da je na hrvatskoj obali niz talijanskih državljana u svojim objektima i u privatnom smještaju.

"Kada su došli ne znam, ali to ne znači da te ljude sada treba žigosati, sve ove godine su bili dobri susjedi. Za njih vrijede sve epidemiološke upute, naše službe će svoj posao raditi neovisno o nacionalnosti", kazao je Božinović.

Isto je pitanje, inače, osim Božinoviću, postavljeno i glavnom državnom inspektoru Andriji Mikuliću, no on je odbio odgovoriti rekavši kako je to pitanje "za one koji prvi dočekuju te ljude, dakle za graničnu policiju" nakon čega je naprasno otišao od novinara.

17:44 Šef Stožera civilne zaštite i ministar unutarnjih poslova Davor Božinović dao je novu izjavu i odgovorio na pitanje hoće li se i kada u Hrvatskoj donijeti nove, rigoroznije mjere.

"Sad bi to bilo prejudiciranje, ono što mogu reći da iza tih odluka uvijek stoji struka, u ovom slučaju epidemiološka struka. Vidite da države donose odluke koje su često nalik jedne na drugu. Vjerojatno će i naše odluke biti na tom tragu, kad je taj pravi trenutak da se tako nešto donese. Gledat ćemo koliko god je moguće opravdano, da uvažavamo lokalne specifičnosti", rekao je Božinović.

17:35 Mise se i dalje održavaju, a neki svećenici daju prilično opasne izjave. > Opširnije

17:15 Mnoge trgovine skratile su radno vrijeme. Evo popisa nekih

17:10 Grad Zagreb objavio je preporuke za ponašanje.

16:50 Ministar turizma Gari Cappelli otkrio je na kakve će se mjere ići kako bi se spasilo brojne radnike u turizmu. > Opširnije

16:40 I u Zadarskoj županiji uvode se stroge mjere. > Opširnije

16:29 Ravnatelj zagrebačkog KBC-a Sestre milosrdnice Mario Zovak poručio je u ponedjeljak kako uz KB Dubrava, kao primarni respiratorno intenzivistički centar za najteže bolesnike od koronavirusa, i druge bolničke ustanove moraju biti spremne za najcrnje scenarije te zbrinuti oboljele. > Opširnije

16:10 Zbog koronavirusa izdane upute za odlazak u banke i korištenje bankomata. > Opširnije

16:06 Ministar Beroš kazao je da je 880 testova u tijeku. Pod nadzorom je preko 9000 osoba. Još jedna osoba je izliječena. > Opširnije

15:53 Tijekom današnjeg dana u Opću bolnicu Zadar zaprimljena je jedna osoba s mogućim simptomima na koronavirus te je zadržana u bolničkoj izolaciji. Uzorci su poslani u Kliniku za infektivne bolesti ''Dr. Fran Mihaljević'' te se očekuju nalazi.

15:51 Hrvatski sabor od sutra uvodi posebne mjere zaštite od širenja koronavirusa te osim već uvedenih mjera dezinfekcije i obustave skupnih posjeta i međunarodnih aktivnosti, obustavlja i sve privatne posjete, uvodi zaštitne mjere u kantinu, kao i poseban način praćenja rada sabora.

15:32 Ministri su otkrili mjere pomoći ekonomiji: Odgoda plaćanja rata kredita, poreza... > Opširnije

15:29 Karlovački župan održao je dramatičnu presicu o koronavirusu na kojoj je davao naredbe novinarima, a liječnicima prijetio zatvorom. > Opširnije

15:18 Idući paket mjera koji će se primijeniti u Istarskoj županiji s ciljem suzbijanja koronavirusa bit će usmjeren na gospodarstvo, rekao je to danas na konferenciji za medije načelnik Stožera za civilnu zaštitu Istarske županije Dino Kozlevac. > Opširnije

15:15 Do 16. ožujka 2020. godine Službi za epidemiologiju Zavoda za javno zdravstvo Dubrovačko-neretvanske županije ukupno je pristiglo rješenja graničnih sanitarnih inspektora o nadzoru 455 osoba. Od toga nad 205 osoba završen je zdravstveni nadzor i sve osobe nisu imale simptoma na koronavirusnu infekciju. Trenutno se provodi zdravstveni nadzor nad 86 osoba koje su u kućnoj samoizolaciji. Dvije osobe su još uvijek u karanteni.

U ovom trenutku u Općoj bolnici Dubrovnik je hospitalizirana i u izolaciji jedna muška osoba, hrvatski državljanin, kojem je uzet uzorak na COVID-19 infekciju.

15:10 Ovdje pogledajte najnoviju tablicu zaraženih, umrlih i izliječenih po državama.

15:03 Središnje komponente sustava AAI@EduHr pod opterećenjem su od petka, 13. ožujka, a sustav je istodobno bio izložen i ozbiljnim kibernetičkim napadima poput jutrošnjega, izvijestio je u ponedjeljak CARNET. > Opširnije

14:51 Riječki gradonačelnik Vojko Obersnel u ponedjeljak je izvijestio o novim mjerama gradske uprave u borbi s koronavirusom te je istaknuo kako među ostalim treba voditi računa da se ne ugrozi likvidnost gradskog proračuna.

Obersnel je istaknuo kako su svjesni štete koju će zbog koronavirusa pretrpjeti poduzetnici te da su na lokalnoj razini u pripremi mjere za olakšanje situacije i pomoć, ali one, dodao je, ovise o mjerama koje će donijeti vlada.

"Moramo voditi računa o tome da se ne ugrozi likvidnost gradskog proračuna jer se neke obveze moraju izvršavati, a već najavljena mjera odgode plaćanja poreza na dohodak će bitno utjecati na likvidnost", rekao je.

14:50 Osječki gradski Stožer civilne zaštite danas je zbog zaštite od koronavirusa preporučio ograničenje radnog vremena ugostiteljskih objekata maksimalno do 22 sata, dok od idućeg vikenda noćni klubovi u gradu neće raditi. > Opširnije

14:38 Potvrđen je još jedan slučaj koronavirusa u Hrvatskoj.

U izolacijskoj jedinici Opće bolnice „Dr. Ivo Pedišić“ u Sisku smještena su 4 pacijenta.

Kod 3 pacijenta je laboratorijskim pretragama potvrđen koronavirus, a kod 4 pacijenta se nalazi čekaju. Povećan je broj osoba pod zdravstvenim nadzorom samoizolacijom kod kuće u trajanju od 14 dana, priopćio je Stožer civilne zaštite Sisačko-moslavačke županije.

14:34 U sklopu mjera pomoći poduzetnicima uslijed pojave koronavirusa Bjelovar će ukinuti prirez te odgoditi naplate komunalne naknade za tvrtke i obrtnike, poručio je u ponedjeljak bjelovarski gradonačelnik Dario Hrebak.

Odluka o ukidanju prireza na snagu bi trebala stupiti početkom svibnja, s obzirom da je treba potvrditi Gradsko vijeće, dok se odluka o odgodi plaćanja komunalne naknade za sve tvrtke i obrtnike na mjesec dana ili prema potrebi i dulje, a bez kamata, primjenjuje od početka ožujka.

14:33 Više osoba je prekršilo pravilo o samoizolaciji. U Podravini je policija dobila više od 20 dojava o osobama koje krše samoizolaciju. Od te 23 osobe policija je, kako piše ePodravina, utvrdila kako je njih pet sigurno prekršilo pravilo samoizolacije. > Opširnije

14:30 Predsjednik SDP-a Davor Bernardić ustvrdio je da je nužno prijeći na rigoroznije mjere kako ne bi došlo do širenja epidemije koronavirusa i pozvao Nacionalni stožer civilne zaštite da razmisli o tome kako se ne bi ugrožavali životi građana. > Opširnije

14:20 Gradska groblja Zagreb, koja djeluju pri Zagrebačkom Holdingu, izdala su preporuke u vezi sprovoda za vrijeme pandemije koronavirusa. > Opširnije

14:16 Ministar rada i mirovinskog sustava Josip Aladrović najavio je da će vlada i financijski stimulirati poslodavce da zadrže radnike. Kaže da rade na mjerama koje će sutra predstaviti na vladi. > Opširnije

14:15 Čelni čovjek HZJZ-a Krunoslav Capak jutros je gostovao u emisiji Dobro jutro, Hrvatska na HRT-u. Među ostalim stvarima, Capak je upitan koja je točno razlika između prehlade, gripe i koronavirusa. > Opširnije

14:05 Ministar financija Zdravko Marić rekao je danas da su u tijeku interni sastanci na kojima će se definirati kako će se provoditi odgoda plaćanja poreza na dohodak i dobit, doprinosa te reprogramiranje kredita. > Opširnije

13:55 Ured Hrvatske ljekarničke komore objavio je preporuke o odgovornom ponašanju pacijenata u ljekarnama za vrijeme epidemije koronavirusa, u kojima ih upućuju na održavanje razmaka od ljekarnika i osoba koje čekaju u redu, a uvedena su i ograničenja u izdavanju proizvoda po pacijentu. > Opširnije

13:48 Iran bilježi najgori dan od početka epidemije koronavirusa. U posljednja 24 sata umrlo je 129 ljudi, čime se broj ukupno preminulih od početka epidemije popeo na 853. Ukupno je 14.991 zaraženi. Gotovo 170.000 ljudi u svijetu zaraženo je koronavirusom, a umrlo je njih 6509. > Opširnije o stanju u svijetu

13:43 Kako je u Odluci Vlade RH od dana 13. ožujka 2020. godine navedeno da su zaposlenici osnovnih škola dužni osigurati prihvat učenika koja pohađaju razrednu nastavu u slučajevima kada su oba roditelja zaposlena i ne postoji druga mogućnost zbrinjavanja djece, Sindikat hrvatskih učitelja napravio je analizu koju je proveli na razini 627 osnovnih škola o broju pristiglih učenika 1. - 4. razreda osnovne škole, na dan 16. ožujka 2020. godine, a sve, kako pišu u priopćenju, da bi se dobila što realnija sliku o dolascima učenika po županijama te kako bi ravnatelji mogli preispitati svoje odluke o nužnosti dolaska svih zaposlenika u škole.

Prema analizi pristiglih podataka koje su zaprimili iz 627 osnovnih škola, zaključno s 13.00 sati, u škole je pristiglo (učenika od 1. do 4. razreda):

Zagrebačka županija – 6 učenika (od toga 2 produženi boravak)

Krapinsko-zagorska županija - 0 učenika

Sisačko-moslavačka županija - 41 učenik (od toga 1 produženi boravak)

Karlovačka županija - 0 učenika

Varaždinska županija - 1 učenik

Koprivničko-križevačka županija – 0 učenika

Bjelovarsko-bilogorska županija – 0 učenika

Primorsko-goranska županija - 7 učenika (svi produženi boravak)

Ličko-senjska županija - 0 učenika

Virovitičko-podravska županija - 2 učenika

Tekst se nastavlja ispod oglasa

Požeško-slavonska županija - 2 učenika (oba produženi boravak)

Brodsko-posavska županija – 2 učenika

Zadarska županija – 2 učenika

Osječko-baranjska županija - 1 učenik

Šibensko-kninska županija - 0 učenika

Vukovarsko-srijemska županija - 0 učenika

Splitsko-dalmatinska županija - 20 učenika (od toga 11 produženi boravak)

Istarska županija - 1 učenik

Dubrovačko-neretvanska županija 3 učenika (od toga 2 produženi boravak)

Međimurska županija - 0 učenika

Grad Zagreb - 21 učenika (od toga 9 produženi boravak)

UKUPNO: 109 učenika (od toga 34 produženi boravak)

13:40 Udruga trgovine Hrvatske udruge poslodavaca (HUP) ističe da prehrambenih namirnica i higijenskih potrepština ima dovoljno te poziva kupce da ne pretjeruju s kupljenim količinama i da prilikom kupnje vode računa o zaštiti svoga, i zdravlja zaposlenih u trgovini. > Opširnije

13:16 "Nakon što je stupila na snagu odluka Stožera o dvotjednoj obustavi nastave u osnovnim i srednjim školama, te nakon što je odlučeno da sve zaposlenice i svi zaposlenici, za vrijeme obustave odgojno-obrazovnog procesa, moraju biti na svojim radnim mjestima, suočeni s brojnim upitima iz naših podružnica kojima se ukazuje na neprihvatljivost i štetnost spomenutog rješenja, pozivamo Vas na žurno preispitivanje odluke Stožera u dijelu koji se odnosi na obvezu zaposlenika", stoji u otvorenom pismu koje je Sindikat preporod poslao Božinoviću. > Opširnije

13:15 Prvi pacijent zaražen koronavirusom u Karlovačkoj županiji je Ogulinac koji se zarazio u Rijeci u kontaktu sa zaraženim poznanikom, a ne znajući za to u petak je sa svojim djetetom bio u pedijatrijskoj ambulanti ogulinskog Doma zdravlja, rekao je u ponedjeljak župan Damir Jelić. > Opširnije

13:07 Iz Grada Zagreba su danas poslali priopćenje u kojem obavještavaju o odgodi provođenja postupka za upis djece u prvi razred osnovne škole. > Opširnije

13:05 U tijeku je press u Splitu. "U Županiji još uvijek nema pozitivnog nalaza i to je ono što je dobro. Međutim, ovo stanje ne mogu pobijediti nikakve institucije, jedino svi zajedno. To je jedina garancija uspjeha", kazao je župan Blaženko Boban.

Preuzeto s Dalmacija Danas

13:01 Grad Crikvenica uveo Dežurnu službu za pomoć građanima

Od danas, 16. ožujka 2020. godine, građanima grada Crikvenice na raspolaganju je besplatni telefon 0800 2999, na koji će se zaprimati pozivi od 0 do 24 sata. Putem navedenog telefona na raspolaganju će biti Dežurna služba Grada Crikvenice. Dežurna služba oformljena je kako bi se smanjio izlazak iz kuće i osobni kontakt ljudi, a na temelju preporuke Stožera civilne zaštite. Bit će na raspolaganju građanima grada Crikvenice koji spadaju u rizične skupine bolesnika, starijim i nemoćnim osobama te invalidima.

"Dežurnom službom omogućit ćemo svim sugrađanima koji spadaju u rizične skupine da djelatnici Eko Murvice, Grada Crikvenice i Pomoći u kući umjesto njih obave kupnju, nabavu lijekova i ostalih potrepština. Nastojat ćemo udovoljiti i ostalim zahtjevima naših građana, jer je u ovom trenutku teško predvidjeti sve potrebe. Svi će se zahtjevi građana nastojati riješiti u što kraćem roku", istaknula je zamjenica gradonačelnika Ivona Matošić Gašparović.

12:30 Beroš: Nije me strah

"Nitko od pacijenata nije pozitivan. Nije me strah. Mi smo naučeni na svakakve rizike, a i nema me čega biti strah jer bolest nije teška", rekao je ministar. "Ne treba se žuriti u ambulantu, sve što možete obavite preko telefona. Pogotovo se to odnosi na starije bolesnike, kao i na kronične bolesnike", rekao je Beroš. "Nema veće eskalacije. Nadam se da ćemo tu eskalaciju prolongirat čim duže, a ako se onda i desi, mi smo spremni", dodao je.

12:04 Sukladno uputi Ministarstva pravosuđa, do 1. travnja ograničene su posjete zatvorenicima u Zatvoru u Zagrebu, što uključuje i zatvorenike koji se nalaze u istražnom zatvoru. > Opširnije

12:03 Iz policije su se oglasili vezano za hakiranje Carneta, koje je ranije danas potvrdila i ministrica Blaženka Divjak. > Opširnije

12:02 Građani Zagreba su, čini se, ozbiljno shvatili upute Nacionalnog stožera. Kako se vidi na fotografijama snimljenima danas, centar grada je skoro potpuno prazan, a građani koji su izašli na ulice nose zaštitne maske. Tržnice su prazne, kafići zatvoreni, terase prazne, tramvaji prazni... > Opširnije

11:47 Ministar Beroš upravo je došao u KB Dubrava. Očekuje se izjava za javnost nakon što izađe.

11:45 Građani Bjelovara rano jutros odlučili su pohrliti u trgovine i napuniti svoje zalihe zbog koronavirusa. Fotografije i snimke koje stižu iz tog grada prilično su nevjerojatne. > Opširnije

11:37 Zoološki vrt grada Zagreba zatvoren za posjetitelje

"Zoološki vrt grada Zagreba o životinjama se brine svakodnevno, a kako bi im odgovarajuću skrb osigurao i tijekom pandemije virusa COVID-19, Vrt se zatvara za posjetitelje.

Smanjivanjem izloženosti timaritelja drugim ljudima, ti se djelatnici Vrta, neophodni za brigu o životinjama, štite od zaraze novim koronavirusom.

Odluka na snagu stupa odmah, a do kada će ovaj način rada Vrta trajati, ovisi o informacijama i uputama koje će Vrt dobivati od Vlade Republike Hrvatske, Grada Zagreba i Civilne zaštite", stoji u priopćenju koje potpisuje Damir Skok, ravnatelj Ustanove Zoološki vrt grada Zagreba.

11:36 Dodatne mjere zaštite za djelatnike Spara

"Kako bi dodatno zaštitili svoje djelatnike koji su u bliskom kontaktu s kupcima omogućili smo zaštitne maske, rukavice i dezinfekcijska sredstva.

Također, za naše kupce u svim filijalama SPARA i INTERSPARA osigurali smo vizualne oznake koje osiguravaju razmak od jednog metra, te se redovito dezinficiraju kolica, košare i sve površine u trgovinama.

Kako bi omogućili nesmetanu opskrbu sve naše filijale rade prema redovnom radnom vremenu. Čak i u trgovačkim centrima koji rade skraćeno ili su zatvoreni, SPAR i INTERSPAR trgovine rade normalno. U određivanju radnog vremena slijedimo sve upute Kriznog stožera.

Također, po potrebi i slijedeći upute Nacionalnog stožera spremni smo uvesti i regulaciju ulaska u trgovine.

Pozivamo naše kupce da se pridržavaju svih mjera zaštite koje propisuju nadležne službe. Tako štitite sebe, naše djelatnike ali i cijelu zemlju", javili su iz Spara danas.

11:26 8500 ljudi u Hrvatskoj je u samoizolaciji. Doznali smo kako policija lovi one koji ju krše

U obaveznoj samoizolaciji nalazi se oko 8500 osoba, objavljeno je jutros na konferenciji za medije Nacionalnog stožera civilne zaštite. Međutim, ne pridržavaju se svi izrečenih im mjera i usprkos tome što su potencijalni širitelji zaraze ne ostaju u svojim domovima nego izlaze van. Policija je primila 174 dojave građana, a utvrđeno je 40 kršenja samoizolacije i ti su slučajevi predani Državnom inspektoratu na daljnje postupanje, odnosno izricanje novčanih kazni. > Opširnije

11:15 "Nije dobro to što postoje neodgovorni pojedinci, ovdje konkretno pojedinci koji doslovno s devijantnim i idiotskim ponašanjem rade probleme, u tijeku je kibernetički napad na Srce i Carnet", rekla je Divjak. > Opširnije

11:03 Objavljeno tko je prvi zaraženi s karlovačkog područja

Karlovački Stožer civilne zaštite imao je press konferenciju. Radio Mrežnica javlja kako je prvi zaraženi s karlovačkog područja Ogulinac koji se zarazio u Rijeci. U subotu se javio u ogulinski Dom zdravlja kad je osjetio simptome. Dan prije bio je s djetetom u Domu zdravlja. Svi kontakti su pod nadzorom, javlja RM.

11:01 Emmezeta je objavila kako uvodi rad u jednoj smjeni i to od 10 do 18 sati, dok je u Puli njihova trgovina zatvorena. > O radnom vremenu trgovačkih centara ovdje

10:54 "U skladu s preporukama Nacionalnog stožera civilne zaštite te mjera predostrožnosti u vezi postupanja tijekom epidemije koronavirusa (COVID-19) Hrvatskog zavoda za javno zdravstvo, Galerija Klovićevi dvori obavještava javnost da do daljnjeg odgađa sve programe javnog okupljanja koji su planirani u narednom periodu (izložbe, radionice, predavanja i slično.) Individualne i grupne posjete Kuli Lotrščak privremeno su obustavljene do ukidanja mjera predostrožnosti", javili su iz Galerije Klovićevi dvori.

10:53 Što raditi doma?

Budući da ovih dana većina ljudi ostaje doma, Index podsjeća na članak koji smo objavili prije par mjeseci u kojemu smo prikupili online tečajeve na kojima svi mogu steći korisna znanja bez plaćanja skupih instrukcija i tečajeva. > Opširnije

10:39 Pogledajte nastavu na TV-u.

10:32 Carnet javlja da je pod napadom. > Opširnije

Nastava preko HRT3 i SPTV se izvodi uspješno, no sustav AAI@EduHr je trenutačno pod kibernetičkim DDOS napadom koji korisnicima uzrokuje poteškoće s pristupom određenim uslugama. 1/3 pic.twitter.com/pWimEj5RcC — CARNET.hr (@CARNET_HR) March 16, 2020

10:30 U Osijeku od 7 zaraženih, 6 ne pokazuje simptome

"Aktivirana je treća faza. Od danas smo u hitnom pogonu, pregledavamo samo hitne i operiramo samo hitne. KBC Osijek će liječiti potencijalni pacijenti koji trebaju respiratori. Pozitivni pacijenti s blagim simptomima će se liječiti u svim slavonskim bolnicama. Najteži samo će biti u KBC Osijek. Svega imamo, zaštitne opreme, krizni stožer nam dostavlja dnevno sve količine koje su nam potrebne. Ako KBC ne bude imao dovoljno resursa za respiracijski centar moći ćemo uzeti kadar iz drugih bolnica, kao i opremu. I dalje imamo 7 pozitivnih, 6 ih je bez simptoma i jedan s temperaturom. Danas šaljemo još 13 uzoraka i u kasnim večernjim satima ćemo znati rezultate", rekao je doktor Zubčić.

10:25 "Treba se paziti i biti oprezan, ali nema smisla sve zatvoriti. Gospodarstvo je bitno i ne smije stati. To što su Domovi zdravlja dežurni ne znači da oni vrše testiranja", rekao je Ivanović iz osječkog Stožera Civilne zaštite. "Upozoravam sve koji vide u ovoj situaciju priliku za zaradu, upozoravam ih da to ne čine. Smatram da smo svi jednako odgovori, uključeni, svi možemo učiniti nešto dobro. Do 13 sati ćemo pripremiti paket mjera jedinicama lokalne samouprave, paket mjera za gospodarstvenike... Naši građani mogu računati na nas", dodao je.

10:23 Tržnica u Rijeci je poluprazna.

10:13 Pogledajte video o virusu koji nam je poslao Beroš: "Ovo je ono u što intimno vjerujem". > Opširnije

10:13 Pročelnik Gradskog ureda za upravljanje u hitnim situacijama Grada Zagreba Pavle Kalinić, gostujući na televiziji N1, komentirao je dokument prema kojem Grad Zagreb traži od vlade da se hitno uvedu rigorozne mjere - ograničenje rada trgovina i obustava rada ugostiteljskih objekata, uslužnih djelatnosti, teretana, sportskih i rekreacijskih centara i klubova. > Opširnije

9:27 U Osječko-baranjskoj županiji sedam osoba je zaraženo koronavirusom. Pacijenti su smješteni u KBC Osijek, a iz te bolnice su se jutros oglasili priopćenjem o daljnjem radu bolnice. “Sukladno preporukama Ministarstva zdravstva i pokretanja III. faze borbe protiv epidemije, do daljnjega se odgađaju svi kontrolni pregledi, prvi pregledi koji nisu hitni te elektivni operacijski program”, poručili su iz bolnice.

9:00 Presica Stožera je u tijeku. Novih je 7 zaraženih, ukupno 56. > Opširnije

8:20 Ministar zdravstva Vili Beroš potvrdio je jutros za N1 da je liječnik s Rebra pozitivan na koronavirus. Obrađen je epidemiološki, rekao im je ministar.

8:10 Zbog koronavirusa ﻿granični prijelazi sa ﻿Srbijom i Crnom Gorom ﻿zatvoreni su za sve, osim ﻿za njihove ﻿državljane i ﻿vozače teretnih vozila, a p﻿ojačana je provjera na svim ﻿graničnim prijelazima Hrvatske ﻿sa Slovenijom, Mađarskom i BiH, izvijestio je u ponedjeljak Hrvatski autoklub (HAK).

Zato su ﻿moguća dulja ﻿čekanja putničkih, a osobito teretnih vozila. > Opširnije

7:41 Svi građani BiH koji dolaze iz inozemstva od danas idu u izolaciju, javlja Klix.ba. Odluke je donesena u petak, a na snagu je stupila jutros u šest sati. > Opširnije

7:33 Šef osječkog stožera Civilne zaštite rekao je da su preostali nalazi iz Zagreba pokazali da nema novih zaraženih na području Osječko-baranjske županije. "I dalje je 7 pozitivnih. Oko 440 ljudi je u samoizolaciji, i taj broj se povećava", rekao je Ivanović.

7:29 Capak je rekao da je otpušten i pacijent u Rijeci. To je treći izliječeni u Hrvatskoj. "Ne možemo izbjeći kontakte liječnika sa zaraženima. Sve radimo da to zaustavimo. Epidemiolozi su sve napravili u KB Dubrava, slično je bilo i na Rebru. Sve je provjereno, izuzeti su kontakti... To je jedna izuzetno organizirana bolnica. Gore nismo trebali nikakve mjere uvoditi. Ljudi koji imaju simptome nose maske", rekao je Capak.

7:27 Nakon što je jučer Westgate objavio da će raditi skraćeno, ista obavijest osvanula je i na stranici Supernove.

"Zdravlje i dobrobit naših kupaca, zaposlenika, partnera i naše cjelokupne zajednice uvijek je naš glavni prioritet. Želimo vas obavijestiti da u skladu sa strožim preventivnim mjerama u svrhu sprečavanja mogućnosti širenja koronavirusa primjenjuje se novo radno vrijeme.

ponedjeljak - subota: od 10 do 18 sati

nedjelja: Zatvoreno.

Trgovine prehrambenih proizvoda na malo/Ljekarne/Drogerije/Pošte/Trgovine za male životinje čine iznimku te će nastaviti raditi po redovnom radnom vremenu! Zahvaljujemo se na razumijevanju", poručuju iz Supernove. > Opširnije

7:20 "Nije realno očekivati da će se situacija u 2 tjedna riješiti. Vidjet ćemo razvoj situacije, vlada se sastaje svaki dan, nije problem donijeti odluku u jednom trenu", rekao je šef HZJZ-a Krunoslav Capak gostujući u emisiji Dobro jutro Hrvatska.

7:16 Nacionalni stožer Civilne zaštite u 9 sati će dati nove informacije o stanju u Hrvatskoj

7:15 Još nije jasno je li liječnik s Rebra zaražen ili se čekaju rezultati. Naime, Jutarnji list objavio je da je potvrđeno da ima koronavirus, jutros je to objavio i HRT u jutarnjim vijestima, a N1 javlja kako se i za njega čeka nalaz kao i za više liječnika sa Zarazne.

7:00 Pregled dosad zaraženih u Hrvatskoj